EkBass/fiwiki-20250220-pages-articles huggingface dataset:
Asiakasomistaja

Asiakasomistaja tai omistaja-asiakas on kuluttajaosuuskunnan jäsen. Asiakasomistaja-sanaa käytetään tavallisesti S-ryhmän osuuskauppojen jäsenistä. OP-ryhmä käyttää jäsenistään vastaavaa nimitystä omistaja- asiakas.OP.fi: Tule omistaja-asiakkaaksi, viitattu 16.8.2017 Suurista osuuskuntaryhmistä POP Pankki, Tradeka ja Metsäliitto käyttävät nimitystä jäsen.POP Pankin, Tradekan ja Metsäliiton verkkosivustot, viitattu 16.8.2017 Toisinaan myös säästöpankkien kantarahasto-osuuksien omistajista käytetään nimeä asiakasomistaja tai omistaja-asiakas. Tämä artikkeli käsittelee kuitenkin osuuskuntien jäseniä. Asiakasomistajat saavat etuja käyttämistään osuuskunnan palveluista. Asiakasomistajille saatetaan myös maksaa osuuspääoman korkoa tuottona heidän maksamalleen osuusmaksulle. Lisäksi asiakasomistajat saattavat tuntea yhteisöllisyyttä osuuskunnassa. Asiakasomistajuus voidaan tulkita eräänkaltaiseksi kanta-asiakasjärjestelmäksi, jolla tavoitellaan asiakkuuksien hallintaa. == Jäsenyys == Suomessa S-ryhmällä on yli kaksi miljoonaa asiakasomistajaaMartta Nieminen: Bonuskortteihin saattaa tulla rajoituksia. Helsingin Sanomat 3.1.2014, s. A27 ja OP-ryhmällä 1,7 miljoonaa omistaja-asiakasta.OPn vuosi 2016. Omistaja-asiakkaan etu ohjaa toimintaamme Kun uusi jäsen liittyy osuuskuntaan, hänen on otettava osuuskunnan osuus ja maksettava merkintähinta (tav. osuusmaksu). Joissain osuuskunnissa (ainakin S-ryhmän osuuskaupoissa) on maksu mahdollista maksaa myös osissa siten, että asiakkaan tekemät ostokset kerryttävät sitä, kunnes se tulee täyteen maksetuksi. Suomessa on tavallista, ettei kuluttajaosuuskunnan jäsenyydestä peritä osuusmaksun lisäksi erillistä liittymismaksua tai vuosimaksua. Jäsenyyden päättyessä merkintähinta palautetaan. ==Lähteet== ==Aiheesta muualla== *Asiakasomistajuus S-Ryhmässä * Luokka:Osuustoiminta
Benelli Nova

Benelli Nova on italialaisen Benellin valmistama pumppuhaulikko. Aseesta on useita malleja metsästys- ja viranomaiskäyttöön. == Variaatiot == * Hunting * Tactical * SuperNova == Aiheesta muualla == * Hunting Nova * Super Nova. * Valmistajan nettisivu. Luokka:Haulikot
Lee-Enfield No 5 Mk I

Lee-Enfield No 5 Mk I, viralliselta mallinimeltään Rifle No. 5 Mk I ja yleiseltä kutsumanimeltään "Jungle Carbine" () on brittiläinen 1940-luvulla kehitetty pulttilukkoinen sotilaskivääri.http://enfieldrifles.profusehost.net/ri12.htm == Historia== Brittijoukkojen kokemukset viidakkosodankäynnistä toisen maailmansodan aikana Burmassa, Uudessa-Guineassa ja Tyynenmeren saarilla osoittivat, että käytössä olleet Lee-Enfield-kiväärit olivat viidakossa liikkumiseen liian pitkiä ja painavia.. Tämä johti uuden No. 5 Mk I -version kehittämiseen; se oli 127 mm lyhyempi ja 0,85 kg kevyempi versio No4 MkI -kivääristä. Lyhennetty piippu vaati liekinsammuttimen käyttöönoton ja uudenmallisen pistimen. Kiväärin etutukkia ja kädensijaa lyhennettiin ja ontoksi jyrsittyyn tukkiin lisättiin kuminen perälevy aseen lyhentämisen ja keventämisen vuoksi lisääntyneen rekyylin pehmentämiseksi. Lisäksi perässä oleva hihnalenkki siirrettiin tukin kylkeen. Aseen koneisto oli sama kuin Lee-Enfield No.4 -kiväärissä, mutta sekä aseen runkoa, että piippua kevennettiin kevennysleikkauksilla. Asetta valmistettiin vuosina 1944–1947 yli 251 136 kappaletta.http://www.nrapublications.org/tar/JungleCarbine.asp == Lähteet == Luokka:Kiväärit
Asymptoottihaara

Asymptoottihaara (AGB, Asymptotic Giant Branch) on HR-kaaviossa kohta, jossa on ylijättiläisiä.Asymptoottihaara Zubenelgenubi Asymptoottihaara on 0,6–1,0 Auringon massaisten tähtien viimeinen kehitysvaihe ennen niiden muuttumista planetaariseksi sumuksi. Yleensä asymptoottihaaran tähdet ovat kirkkaita, punertavia, suurikokoisia pitkäjaksoisia Mira-tyypin muuttuvia tähtiä. Asymptoottihaara AGB näkyy niin sanotussa HR-kaaviossa, jossa on vaakasuoralla akselilla tähden lämpötilaa kuvaava suure, ja pystysuoralla kirkkautta kuvaava suure. Asymptoottihaara on lähellä niin sanottua jättiläishaaraa. Asymptoottihaaraa AGB:tä edeltää tähden saapuminen punaiseksi jättiläiseksi, ja kehitys punaisena jättiläisenä eli RGB-vaihe (Red Giant Branch). Tällöin vety loppuu tähden keskustasta ja alkaa palaa kuoressa keskustan ympärillä. Tähden ytimessä on enimmäkseen heliumia. Tällöin tähden ydin kutistuu ja kuumenee, ja tähti alkaa polttaa heliumia ytimessään. Tätä vaihetta sanotaan jättiläishaaraksi. Tämän jälkeen tähti muuttuu horisontaalihaaran keltaiseksi jättiläiseksi. Varhainen symptoottihaara E-AGB on vaihe, jossa tähti tulee toisen kerran punaiseksi jättiläiseksi, kun helium palaa hiilestä ja hapesta koostuvan ytimen ympärillä kuorikerroksessa. Kun helium loppuu kuoresta, tähti siirtyy niin sanotuun TP-AGB-vaiheeseen, jossa tähti polttaa vetyä kuorikerroksessa joka on hiili-happiytimen ympärillä. Tämä vedyn muuttuminen heliumiksi tuottaa uutta heliumia ja synnyttää vähitellen uuden palamiskelpoisen heliumkerroksen, joka syttyy sopivassa tiheydessä ja lämpötilassa. Välillä TP-AGB-tähdessä helium syttyy palamaan, ja vedyn palo sammuu. Vedyn ja heliumin kuorikerrospalovaiheet vuorottelevat. AGB-tähdet menettävät massaansa niin sanotussa tähtituulessa nopeasti, ja lopulta muuttuvat niin epävakaaksi, että sinkoavat ulkokerroksensa pois. Silloin tähden kuuma hiili-happiydin paljastuu, ja tähdestä tulee ensin esiplanetaarinen sumu ja lopulta planetaarinen sumu. == Lähteet == Luokka: Tähtien ominaisuudet
Molnija-kiertorata

Molnija-kiertorata on eräs eksentrinen kiertorata. Se nimettiin Neuvostoliiton Molnija-tietoliikennesatelliittien mukaan, jotka käyttävät edelleen tätä rataa. Molnija-kiertoradalla satelliitti lentää 63,4 asteen inklinaation omaavalla hyvin elliptisellä radalla. Satelliitin perigeum on suhteellisen matalalla (muutama sata km) ja apogeum on korkealla (yli 20 000 km). Satelliitin kiertoaika radalla on yleensä noin 12 tuntia, jolloin se on noin 11 tuntia ajastaan käytettävissä pohjoiselta pallonpuoliskolta tarkasteltuna. Molnija-kiertorata on edullisin tietoliikennesatelliitin rata Venäjälle, joka on kovin pohjoisessa ajatellen geostationaarisen radan tietoliikennesatelliittien käyttöä. Jatkuvan kattavuuden toteuttamiseksi tarvitaan kolme satelliittia. Vastaava rata voitaisiin toteuttaa myös eteläiselle pallonpuoliskolle, mutta näin ei ole tehty. Maailman ilmatieteen järjestö suunnittelee sääsatelliittijärjestelmää, jonka satelliitit kiertäisivät molnija-kiertoradalla. Sääsatelliitin kiertoaika olisi 16 tuntia, jolloin tarvittaisiin kaksi satelliittia pohjoisen/eteläisen pallonpuoliskon korkeiden leveysasteiden ympärivuorokautiseen tarkkailemiseen. Molnija- kiertorata ei sovellu miehitettyihin lentoihin, koska sillä lentävä alus läpäisee Van Allenin vyöhykkeen ja säteilyannos olisi liian suuri ihmisen kestettäväksi. ==Ratamekaniikan etu== Radan etu on se, että radan perigeumin argumentti ei siirry. Tämä vähentää radankorjaukseen tarvittavan ajoaineen määrää. Päivittäin perigeumin kulma siirtyy Maan kiertoradalla: :\Delta \omega_{day} = 4{,}98^\circ \left( {\frac{{R_{E} }}{a}} \right)^{\frac{7}{2}} \frac{{\left( {1 - \varepsilon ^2 } \right)^2 }} jossa *R_E\, on Maan säde, *a\, on radan puoliakselin pituus, *i\, on inklinaatio *\varepsilon\, on radan eksentrisyys Tämä tekijä on nolla, kun inklinaatio on 63,4 astetta. == Lähteet == == Aiheesta muualla == * Luokka:Kiertoradat
Jevgeni Barejev

Jevgeni Ilgizovitš Barejev (, s. 21. marraskuuta 1966) on venäläinen shakin suurmestari. Lokakuussa 2003 hän oli maailman neljänneksi parhaiten sijoittunut pelaaja Elo-luvulla 2739. Barejev oli alle 16-vuotiaiden mestari vuonna 1982, kun hänen kykynsä huomioitiin ensimmäistä kertaa maailmanlaajuisesti. Hän oli mukana Venäjän joukkueessa shakkiolympialaisissa kaksi kertaa, vuosina 1994 ja 1996. Hänen uransa isoin menestys oli voitto Corus-shakkiturnauksessa Wijk aan Zeessä vuonna 2002. Hän voitti turnauksen tuloksella 9/13 jättäen monet muut suurmestarit taakseen. Barejev voitti myös Enghien-les-Bains-turnauksen Ranskassa 2003. Barejev pääsi myös shakin maailmanmestaruusottelun ehdokasturnauksessa 2002 välieriin asti, mutta hävisi ottelunsa Veselin Topalovia vastaan. Vuoden 2005 shakin maailmancupissa Barejev pärjäsi hyvin ja pääsi vuoden 2007 maailmanmestaruusottelun ehdokasturnaukseen. Hän voitti ensimmäisen kierroksen ottelunsa Judit Polgaria vastaan, mutta putosi hävittyään seuraavan ottelunsa Péter Lékólle. Barejev toimi Vladimir Kramnikin avustajana tämän MM-otteluissa Kasparovia vastaan vuonna 2000 ja Lékóta vastaan vuonna 2004. == Lähteet == ==Aiheesta muualla== * * Barejev, Jevgeni Barejev, Jevgeni Barejev, Jevgeni Barejev, Jevgeni
George Ellis

George F. R. Ellis, FRS, (s. 11. elokuuta 1939) on eteläafrikkalainen kosmologi. Tällä hetkellä hänellä on professuuri Kapkaupungin yliopistossa Etelä-Afrikassa. Uskonnoltaan Ellis on kveekari, ja hän toimii International Society for Science and Religionin nykyisenä presidenttinä. Ellis myös palkittiin vuonna 2004 Templeton-palkinnolla. Vuonna 2007 hänestä tuli brittiläisen Royal Societyn jäsen. Ellis on ollut myös useiden oppikirjojen ja tieteellisten teosten kirjoittajana. Hän on esimerkiksi kirjoittanut Stephen Hawkingin kanssa The Large Scale Structure of Space-Time -teoksen. == Lähteet == Luokka:Eteläafrikkalaiset fyysikot Luokka:Eteläafrikkalaiset professorit Luokka:Kosmologit Luokka:Vuonna 1939 syntyneet Luokka:Elävät henkilöt
Esiplanetaarinen sumu

Esiplanetaarinen sumu (protoplanetaarinen sumu) on planetaarisen sumun esivaihe, jossa punainen jättiläistähti sinkoaa ulkokuortaan pois. Esiplanetaariset sumut ovat yleensä kahden vastakkaisen suihkun muotoisia. Luokka: Planetaariset sumut
Linares

Linares on kaupunki Jaénin maakunnassa Espanjan Andalusiassa. Se on maakunnan toiseksi tärkein kaupunki ja sen väkiluku on noin 60 000.Instituto Nacional de Estadística Kaupungin pinta-ala on noin 200 neliökilometriä, ja se sijaitsee 51 kilometrin päässä maakunnan pääkaupungista Jaénista. Kaupungista on hyvät kulkuyhteydet muualle Espanjaan, kuten suora junayhteys Madridiin. Linaresissa järjestetään muun muassa vuosittainen Linaresin shakkiturnaus ja härkätaisteluja. Maineikas härkätaistelija Manuel "Manolete" Rodriguez Sanchez menehtyi kaupungin areenalla. Joka vuoden elokuussa ihmiset muistavat hänen kuolemaansa asettamalla kukkia hänen patsaansa luokse ja ruusuja paikalle, jossa hän kuoli. == Kuvia == Ayuntamiento de Linares.jpg|Kaupungintalo Linares - Monumento a Manolete.jpg|"Manoleten" patsas Linares - Plaza de San Francisco K01.jpg|Plaza de San Francisco Linares - Monumento al Toro Bravo K01.jpg|Monumento al Toro Bravo == Lähteet == === Viitteet === == Aiheesta muualla == * Lynares.com Luokka:Andalusian kaupungit Luokka:Jaénin kunnat
Aghireșu

Aghireșu (, ) on kunta Romanian Clujin piirikunnassa maan luoteisosassa. Vuoden 2011 väestönlaskennan mukaan kunnassa oli 7 116 asukasta. Sen pinta-ala on 105,79 neliökilometriä. == Lähteet == == Aiheesta muualla == Luokka:Romanian kunnat
Kim M. Kimselius

Kim M. Kimselius (s. 1954 Göteborg) on ruotsalainen nuortenkirjailija. Hänen kirjojensa yhteinen henkilöhahmo on Ramona, joka ensimmäisessä kirjassa matkustaa ajassa taaksepäin ja pelastaa Theon tulivuorenpurkauksesta == Elämänvaiheet== Ennen kuin hänestä tuli kirjailija, hän työskenteli muun muassa mainosalalla. Hän asui pitkään Keski-Ruotsissa Tukholmassa, kunnes muutti Eringsbodaan Etelä-Ruotsiin. Hän asuu miehensä Janin kanssa. == Tuotantoa == *Paluu Pompeijiin, 2006 *Faaraon kirous, 2006 == Aiheesta muualla == * kimselius.se Luokka:Ruotsalaiset lasten- ja nuortenkirjailijat Luokka:Vuonna 1954 syntyneet Luokka:Elävät henkilöt
Yhdysvaltain telehallintovirasto

Yhdysvaltain telehallintovirasto (, lyh. FCC) on Yhdysvaltain valtiollinen virasto, joka perustettiin vuoden 1934 viestintälailla. Virasto vastaa toimistaan kongressille ja toimii sen valtuuttamana. FCC:n edeltäjä oli 1927 perustettu Federal Radio Commission.http://www.museum.tv/archives/etv/P/htmlP/publicintere/publicintere.htm FCC sääntelee radiotaajuuksia Yhdysvalloissa lukuun ottamatta liittohallituksen omaa käyttöä. Sen toimivaltaan kuuluvat liittovaltion sisäinen teleliikenne ja kansainvälinen viestintä, jossa Yhdysvallat on joko lähdemaana tai kohteena. FCC:n tehtäviä ovat myös radiotaajuuksien kauppaaminen ja yleisten televisio- ja radiolähetysten säädyllisyyden valvominen. FCC säännöstöt ovat osa Yhdysvaltojen lakikokoelmaa (osa 47), ja ne kattavat kaikki 50 osavaltiota ja Kolumbian piirin. Sillä on oikeus langettaa sakkoja sen määräyksiä rikkoville henkilöille ja yhteisöille. FCC:tä johtaa viisi komissaaria, jotka presidentti nimittää ja senaatti hyväksyy viideksi vuodeksi kerrallaan. Varsinainen henkilökunta on jaettu seitsemään osastoon ja kymmeneen toimistoon, jotka toimivat itsenäisesti, mutta tarvittaessa toisiaan avustaen. == Lähteet == * === Viitteet === == Aiheesta muualla == * FCC verkkosivut telehallintovirasto
FCC

FCC voi tarkoittaa seuraavia: * FCC, Federal Communications Commission, Yhdysvaltain telehallintovirasto * FCC, Food Chemical Codex, ruoka-aineiden kemiallisten ainesosien puhtautta ja vaikuttavuutta mittaava yksikkö * FCC, Face-centered cubic, pintakeskeinen kuutiollinen kiderakenne * Leijukatalyyttinen krakkaus (, FCC), öljynjalostusprosessi * FCC, "Flight Control Computer", Lennonohjaustietokone Avioniikka
Mónica Cruz

Mónica Cruz Sánchez (s. 16. maaliskuuta 1977 Alcobendas, Madridin maakunta, Espanja) on espanjalainen näyttelijä, tanssija ja malli. Cruz syntyi Alcobendasissa Espanjassa kampaaja ja kykyjenetsijä Encarna Sánchezin ja kauppias ja automekaanikko Eduardo Cruzin toiseksi lapseksi. Hänellä on isosisko Penélope (s. 1974), pikkuveli Eduardo (s. 1985) ja siskopuoli Salma (s. 2012) isänsä puolelta. Cruz opiskeli balettia ja flamencoa Kuninkaallisessa tanssiakatemiassa. Valmistumisensa jälkeen Cruz tanssi Joaquín Cortésin flamencoryhmässä. Seitsemän vuoden kuluttua, vuonna 2002, hän jätti ryhmän keskittyäkseen näyttelemiseen. Hän näytteli vuonna 2005 espanjalaisessa draamatelevisiosarjassa Un paso adelante. Hän on esiintynyt myös usealla musiikkivideolla: vuonna 1994 Nacho Canon "Un mundo separado por el mismo dios", vuonna 2002 David Bisbalin ”Lloraré las penas”, vuonna 2006 veljensä Eduardo Cruzin "Cosas que contar" ja vuonna 2017 Jamiroquain " Cloud 9". Cruzin vanhempi sisko Penélope Cruz on näyttelijä. Vuonna 2011 Mónica Cruz näytteli Angelica Teachin joitakin osia Penélopen tilalla elokuvassa Pirates of the Caribbean: Vierailla vesillä sitten, kun Penélopen raskaus alkoi näkyä selvästi. == Aiheesta muualla == * Luokka:Espanjalaiset mallit Luokka:Espanjalaiset näyttelijät Luokka:Espanjalaiset tanssijat Luokka:Vuonna 1977 syntyneet Luokka:Elävät henkilöt
Jaettu ruutu

Jaettu ruutu (myös split-screen) on videopeleissä käytettävä ilmaisu siitä, että peliä voi pelata samalla konsolilla monta pelaajaa. Sananmukaisesti ruutu jaetaan pienempiin osiin, jossa on jokaiselle pelaajalle oma ruutu. Kaikissa peleissä (esimerkiksi urheilupeleissä) ruutua ei kuitenkaan jaeta, vaan pelaajat pelaavat samalla ruudulla. Pelaajia on oltava vähintään kaksi, jotta split-screen-ominaisuutta voidaan käyttää. Tätä ominaisuutta esiintyy paljon urheilu-, auto- ja ammuntapeleissä. == Aiheesta muualla == *Metro: The death of split screen gaming – Reader’s Feature Luokka:Tietokonegrafiikka Luokka:Videopelikäsitteet
Harri V. Hietikko

Harri Viljami Hietikko (s. 21. helmikuuta 1970 Vaasa) on suomalainen rikoskirjailija. Hän on työskennellyt Vaasan kaupunginteatterin hallintojohtajana vuodesta 2001. Hietikko väitteli hallintotieteiden tohtoriksi 2008. Hietikko on kirjoittanut vuodesta 1999 rikosromaanisarjaa, joka kertoo tamperelaisen ”yksityisetsivä Roger Revon omituisista toimeksiannoista”. Romaaneissaan hän käyttää hyväksi kovaksikeitetyn dekkarin tyylipiirteitä. Teoksiin sisältyy myös yliluonnollisia aineksia, kuten sielun myyminen paholaiselle Lävistetyssä keväässä. Ironia on usein vahva.Keijo Kettunen: "Pääkonttorin mies Tampereella". Arvostelu romaanista Lävistetty kevät. HS.fi, 16.6.2001. Viitattu 19.10.2008. Rikosromaanien lisäksi Hietikko on julkaissut muutamia näytelmäkäsikirjoituksia. Hietikon väitöskirja Valta, johtajuus, tuho ja toivo J. R. R. Tolkienin teoksessa Taru sormusten herrasta eli ”Management by Sauron” (2008) käsittelee nykyajan johtajatyyppejä Tolkienin romaanin Taru sormusten herrasta tarjoamien mallien valossa.Tampereen yliopisto. Väitökset: Harri Hietikko, lehdistötiedote. Viitattu 19.10.2008. == Tuotanto == * * * * * * * * == Lähteet == == Aiheesta muualla == * Kirjailijaesittely Vaasan kaupunginkirjaston sivuilla . * Keijo Kettunen: Yksityisetsivän matka tuonelaan. Arvostelu romaanista Roger Repo ja tuonen väki. Helsingin Sanomat 20.7.2005. Luokka:Suomalaiset rikoskirjailijat Luokka:Vuonna 1970 syntyneet Luokka:Elävät henkilöt
Johanne Hildebrandt

pienoiskuva|Johanne Hildebrandt Anna Inger Johanne Hildebrandt (o.s. Fredriksson, s. 1964) on ruotsalainen kirjailija. Hän on työskennellyt sotakirjeenvaihtajana kymmenen vuotta entisessä Jugoslaviassa. Kirjailijana hän löi itsensä läpi vuonna 2002 Valhalla-trilogian ensimmäisellä osalla Freja. Johanne Hildebrandt toimii kolumnistina, ja hän on vieraillut Ruotsin TV- ja radio-ohjelmissa. == Suomennetut teokset == * Freija : Valhallan tarinoita (2004). Alkuteos: Freja : Sagan om Valhalla (2002). * Idun : Valhallan tarinoita (2005). Alkuteos: Idun : Sagan om Valhalla (2003). * Saaga : Valhallan tarinoita (2006). Alkuteos: Saga från Valhalla (2004). == Aiheesta muualla == * Saaga. Joensuun seutukirjaston lukuvinkkiblogi 10.7.2007. Luokka:Ruotsalaiset kirjailijat Luokka:Ruotsalaiset sotakirjeenvaihtajat Luokka:Vuonna 1964 syntyneet Luokka:Elävät henkilöt Luokka:Ulkomaankirjeenvaihtajat
Sininen kääpiö

Sininen kääpiö on hypoteettinen tähtityyppi, joka kehittyy punaisesta kääpiöstä, kun se on käyttänyt suuren osan vetypolttoaineestaan. Koska punaiset kääpiöt kuluttavat vetyä hitaasti, maailmankaikkeus ei ole vielä tarpeeksi vanha synnyttämään sinisiä kääpiöitä. Sinisistä kääpiöistä on vain teoreettisia malleja. Tähtien luminositeetti kasvaa niiden vanhetessa, ja tähden, jonka luminositeetti on suurempi, pitää tuottaa energiaa nopeammin pysyäkseen tasapainoisena. Punaisia kääpiöitä suuremmat tähdet tekevät tämän nostamalla kokoaan (jolloin niistä tulee punaisia jättiläisiä). Punaiset kääpiöt eivät kuitenkaan ala kasvaa, vaan ne voivat tehdä sen kasvattamalla pintalämpötilaansa, jolloin niistä tulee "sinisempiä"."M dwarfs: planet formation and long term evolution" Sinisistä kääpiöistä tulee valkoisia kääpiöitä, kun niiden vety on kokonaan loppu. == Lähteet == Luokka:Tähtityypit
Reijo Nykänen

Reijo Päiviö Nykänen (30. kesäkuuta 1930 Joroinen – 23. tammikuuta 2019Kuva hautakivestä genealogia.fi) oli suomalainen kreikkalais-roomalaisen tyylin painija. Nykänen edusti Suomea Melbournen 1956 olympialaisissa, jossa hän 57 kilon sarjassa karsiutui toisella kierroksella. Karlsruhen MM-kisoissa 1955 hän sijoittui 52 kilon sarjassa neljänneksi. Kotimaassaan Nykänen edusti Sunilan Sisua, Warkauden Urheilijoita, Varkauden Tarmoa, Joroisten Jyskettä ja Kaukaan Lylyä. Hän voitti Suomen mestaruuden vuosina 1954 ja 1955. Lisäksi hän saavutti neljä SM-hopeaa sekä TUL:n mestaruuskisoissa kolme hopeaa. ==Lähteet== * ===Viitteet=== == Aiheesta muualla == * Luokka:Suomalaiset kreikkalais-roomalaisen tyylin painijat Luokka:Vuonna 1930 syntyneet Luokka:Vuonna 2019 kuolleet
Eringsboda

Eringsboda on taajama ja entinen kunta Ronnebyn kunnassa, Blekingen läänissä Ruotsissa. Asukkaita Eringsbodan taajamassa on 340 (2005). Eringsboda sijaitsee Smålandin rajalla, ja siellä harjoitetaan puuteollisuutta ja maataloutta. Siellä on muun muassa strutsitiloja. Monet asukkaat käyvät töissä Ronnebyssä ja Karlskronassa. Eringsbodan kunta lakkautettiin vuoden 1952 kuntauudistuksessa. ==Väestönkehitys== ==Lähteet== == Aiheesta muualla == * Eringsboda Bibliotek Luokka:Ruotsin taajamat Luokka:Ruotsin entiset kunnat Luokka:Ronnebyn kunta
Ridderkerk

Ridderkerk on kunta ja kaupunki Alankomaissa Etelä-Hollannin provinssissa. Asukkaita kaupungissa on 44 717 (1.11.2007) ja pinta-ala on 25,1 neliökilometriä, josta vettä on 1,35 km². Ridderkerkin kuntaan kuuluvat seuraavat kaupungit, kaupunkikunnat ja kylät: Bolnes, Oostendam, Rijsoord ja Slikkerveer. == Aiheesta muualla == * Virallinen kotisivu Luokka:Etelä- Hollannin kunnat
Somewhere High

__NOTOC__ Somewhere High on sallalaisen tyttötrion Stalingrad Cowgirlsin 19. syyskuuta 2007 julkaistu esikoisalbumi. Albumi nousi Suomen virallisen listan sijalle 30. == Kappaleet == # # # # # # # # # # # # == Arvostelut == * Desibeli.net: Desibeli.net: Levyarvio * Soundi: Soundi: Levyarvio * V2.fi: V2.fi: Levyarvio == Lähteet == == Aiheesta muualla == * Somewhere High discogs.com -sivustolla Luokka:Vuoden 2007 esikoisalbumit Luokka:Stalingrad Cowgirlsin albumit
Helen Stephens

Helen Herring Stephens (3. helmikuuta 1918 Fulton, Missouri – 17. tammikuuta 1994 Saint Louis, Missouri) oli yhdysvaltalainen yleisurheilija ja kaksinkertainen olympiavoittaja. Hän oli pituudeltaan 180 cm ja painoi kilpavuosinaan 72 kg. Lyhyen yleisurheilu-uransa jälkeen hän kilpaili koripallossa ja softballissa. Yleisurheilun pariin hän palasi veteraanikisoissa 1970-luvun lopulla. Stephens voitti jo 17-vuotiaana vuonna 1935 Yhdysvaltain mestaruuden 100 metrillä ajalla 11,6 s. Stephens voitti 18-vuotiaana kaksi kultamitalia vuoden 1936 kesäolympialaisissa Berliinissä: hän juoksi 100 metrillä alkuerässä ajan 11,4 s sekä välierässä ja loppukilpailussa 11,5 s – kaikki myötätuulessa. Toisen kultamitalinsa hän sai 4 × 100 metrin viestijuoksussa, jossa Saksan maailmanennätysjoukkue pudotti kapulansa viimeisessä vaihdossa ja Yhdysvallat nousi voittoon ajalla 46,9 s. Samojen kisojen kiekonheitossa Stephens sijoittui yhdeksänneksi. Berliinin 100 metrin kullan jälkeen Puolan lehdistö esitti väitteen, että Stephens oli mies. Väitteet taustalla oli se, että Stephens löi kisassa Puolaa edustaneen hallitsevan olympiavoittajan, amerikanpuolalaisen Stanislawa Walasiewiczin (Stella Walsh). Stephens joutui todistamaan testeissä olevansa nainen. Tapauksen ironia paljastui vasta vuosikymmeniä myöhemmin, kun Walasiewicz kuoli ampumavälikohtauksessa vuonna 1980 – Walasiewicz paljastui intersukupuoliseksi ja hänellä oli miehen sukuelimet. == Lähteet == == Kirjallisuutta == * Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1918 syntyneet Luokka:Vuonna 1994 kuolleet
Lloyd LaBeach

Lloyd Barrington LaBeach (28. kesäkuuta 1924 Panama, Panama – 17. helmikuuta 1999 New York, Yhdysvallat) oli panamalainen yleisurheilija. Hän voitti pronssia sadan metrin juoksussa ajalla 10,6 ja 200 metrin juoksussa ajalla 21,2 vuoden 1948 kesäolympialaisissa Lontoossa. Hän oli maansa ainoa olympiamitalisti vuoteen 2008 saakka, jolloin Irving Saladino voitti kultaa pituushypyssä. ==Lähteet== == Aiheesta muualla == * Luokka:Panamalaiset pikajuoksijat Luokka:Panamalaiset olympiamitalistit Luokka:Vuonna 1924 syntyneet Luokka:Vuonna 1999 kuolleet
Alice Coachman

Alice Marie Coachman (9. marraskuuta 1923 Albany, Georgia – 14. heinäkuuta 2014 Albany, Georgiahttp://www.nytimes.com/2014/07/15/sports/alice- coachman-90-dies-groundbreaking-medalist.html?_r=1) oli yhdysvaltalainen yleisurheilija. Hän voitti korkeushypyn olympiakultaa vuoden 1948 Lontoon kesäolympialaisissa tuloksella 168 cm. Coachman oli historian ensimmäinen olympiakultaa voittanut mustaihoinen nainen.http://www.sports- reference.com/olympics/athletes/co/alice-coachman-1.html ==Lähteet== Luokka:Yhdysvaltalaiset korkeushyppääjät Luokka:Yhdysvaltalaiset olympiavoittajat Luokka:Vuonna 1923 syntyneet Luokka:Vuonna 2014 kuolleet
Esther Brand

Esther Cornelia Brand (o.s. van Heerden, 29. syyskuuta 1922 Springbok, Pohjois-Kap, Etelä-Afrikan unioni – 20. kesäkuuta 2015 Bloemfontein) oli eteläafrikkalainen yleisurheilija. Hän voitti korkeushypyn kultaa Helsingin kesäolympialaisissa 1952 ja kilpaili samoissa kisoissa myös kiekonheitossa.Olympedia ==Lähteet== * ===Viitteet=== Luokka:Eteläafrikkalaiset korkeushyppääjät Luokka:Eteläafrikkalaiset kiekonheittäjät Luokka:Eteläafrikkalaiset olympiavoittajat Luokka:Vuonna 1922 syntyneet Luokka:Vuonna 2015 kuolleet
Louise Ritter

Louise Dorothy Ritter (s. 18. helmikuuta 1958 Dallas, Texas) on entinen yhdysvaltalainen korkeushyppääjä. Ritter voitti korkeushypyn olympiakultaa vuoden 1988 Soulin kesäolympialaisissa. Lisäksi hän voitti kultaa Pan-Amerikan kisoissa 1979 ja saavutti pronssia Helsingin maailmanmestaruuskilpailuissa 1983. Rooman maailmanmestaruuskilpailuissa 1987 hän sijoittui kahdeksanneksi. Hän oli korkeushypyn Yhdysvaltain-mestari vuosina 1978, 1983 ja 1985–1986. Ritter hyppäsi ennätyksekseen 203 cm vuonna 1988. Tulos säilyi Yhdysvaltain ennätyksenä vuoteen 2010 asti, jolloin Chaunte Howard Lowe hyppäsi 204 cm. Ritter valmistui Red Oak High Schoolista. == Lähteet == == Aiheesta muualla == * Luokka:Yhdysvaltalaiset korkeushyppääjät Luokka:Yhdysvaltalaiset olympiavoittajat Luokka:Vuonna 1958 syntyneet Luokka:Elävät henkilöt
Collections (Alice Cooper)

Collections on vuonna 2006 julkaistu Alice Cooperin kokoelmalevy. Se sisältää Alice Cooperin hittejä vuosilta 1989–1994. == Kappaleet == # # # # # # # # # # == Lähteet == Luokka:Vuoden 2006 kokoelma-albumit Luokka:Alice Cooperin kokoelma-albumit
The Definitive Alice Cooper

__NOTOC__ The Definitive Alice Cooper on vuonna 2001 julkaistu Alice Cooperin kokoelmalevy. Se sisältää Alice Cooperin hittejä vuosilta 1970–1991. == Kappaleet == # # # # # # # # # # # # # # # # # # # # # == Arvostelut == * AllMusic: AllMusic review == Lähteet == == Aiheesta muualla == * The Definitive Alice Cooper discogs.com -sivustolla Luokka:Vuoden 2005 kokoelma- albumit Luokka:Alice Cooperin kokoelma-albumit
Let’s Dance

Let’s Dance voi tarkoittaa: Musiikki: *Let’s Dance, albumi Steve Allenilta *Let’s Dance, vuoden 1962 single Chris Montezelta. *Let’s Dance, vuoden 1983 albumi David Bowielta. **"Let’s Dance", kappale tuolta albumilta *"Let’s Dance", vuoden 2001 single bändiltä Five *Let’s Dance, vuoden 2004 albumi Nikki Websterilta. **"Let’s Dance", kappale tuolta albumilta *"Let’s Dance", vuoden 2007 single Vanessa Hudgensilta. Muut: *Let’s Dance, ruotsalainen versio Suomessa Tanssii tähtien kanssa -nimellä esitetystä televisioformaatista
Akakallis

Akakallis () oli kreikkalaisessa mytologiassa Kreetan kuninkaan Minoksen ja Pasifaen tytär. Kreetalaiset kertoivat Akakalliin synnyttäneen Kydonin, Kydonian perustajan, Hermeelle.Pausanias: Periegesis tes Hellados ('Kreikan kuvaus') 8.53.4 (engl. käännös) Antoninus Liberalis kertoo Miletoksen olevan hänen poikansa, jonka hän sai suhteesta Apollonin kanssa. Akakallis hylkäsi lapsensa metsään pelätessään isäänsä, jossa sudet huolehtivat lapsesta kunnes paimenet ottivat Miletoksen hoiviinsa.Antoninus Liberalis: Muodonmuutoksia 30 Apollodoros kutsuu Minoksen tytärtä nimellä Akalle.Apollodoros: Bibliotheke ('Kirjasto') 3.1.2 (engl. käännös) == Lähteet == Luokka:Kreikkalainen mytologia
Iskukoukku

Iskukoukku on kalastusväline, joka soveltuu ympärivuotiseen käyttöön. Tavallisia saaliskaloja ovat hauki, made ja muut petokalat. Iskukoukun rakenteeseen kuuluvat syöttikoukku, siihen liitetty laukaisulaite ja jousen voimalla syöttikoukkua vasten kiinni iskeytyvä koukku, joka voi olla yksi- tai kaksihaarainen. Kun saaliskala yrittää ottaa syötin, koukku laukeaa ja kala tarttuu yleensä yläleuastaan kiinni. Syöttikoukku pistetään kiinni syöttikalan (esimerkiksi särki, ruutana tai pieni ahven) selkään. Iskukoukku kiinnitetään saaliskalan riuhtomisen kestävällä siimalla, langalla tai narulla keppiin tai kellukkeeseen, jonka avulla koukku asetetaan sopivaan syvyyteen pyyntiin. Laukaisulaitteen virittämisessä tulee noudattaa suurta varovaisuutta. Luokka:Kalastusvälineet
Aleksandr Grištšuk

Aleksandr Igorevitš Grištšuk (, s. 31. lokakuuta 1983) on venäläinen shakin suurmestari. Grištšuk pääsi vuoden 2000 shakin maailmanmestaruuskisoissa välieriin ja vuonna 2004 puolivälieriin. Vuoden 2005 FIDE:n maailmancupissa hän pääsi 10 parhaan joukkoon ja sitä kautta shakin maailmanmestaruusottelun kandidaattiturnaukseen. Siitä hän pääsi eteenpäin kahdeksan parhaan MM- turnaukseen Meksikossa 2007, jossa hän jäi viimeiseksi. Grištšukin tiedetään olevan myös yksi parhaista pikashakin pelaajista maailmassa. Hän on pitänyt myös ICC:n ranking-ennätystä hallussaan. Vuonna 2006 hän voitti pikashakin maailmanmestaruuden Israelissa pidetyssä turnauksessa tuloksella 10½/15 ja toisen mestaruutensa 2012 Astanassa. Hän on voittanut myös pikashakin Moskovan mestaruuden 2008 ja 2009.Grischuk wins World Blitz Championship ChessBase 10.7.2012 Grištšuk voitti vuonna 2009 arvostetun shakkiturnauksen Linaresissa. Hän saavutti saman pistemäärän Vasyl Ivantšukin kanssa, mutta sai voiton nimiinsä useampien voitettujen pelien ansiosta. Samana vuonna hän voitti shakin venäjänmestaruuden. Kun Magnus Carlsen kieltäytyi osallistumasta vuoden 2011 MM-ehdokasotteluihin, Grištšuk korvasi hänet FIDE Grand Prix -turnausten suorituksensa perusteella. Hän kohtasi ensimmäisellä kierroksella Levon Aronianin. Neljä peliä päättyivät tasan pistein 2–2. Katkaisupeleissä Grištšuk oli parempi nopeassa shakissa pistein 2½–1½ ja eteni semifinaaleihin kohdatakseen Vladimir Kramnikin. Kaikki pitkät pelit Kramnikia vastaan päättyivät tasan, jonka jälkeen sama toistui nopeassa shakissa. Pikashakissa Grištšuk voitti ensimmäisen pelin ja toinen peli päättyi tasan, joten Grištšuk selviytyi finaaliin Boris Gelfandia vastaan. Kuuden pelin mittaisessa finaalissa Gelfand kukisti Grištšukin viimeisen pelin voitollaan, joten oikeuden haastaa Viswanathan Anand maailmanmestaruudesta vuonna 2012 sai Gelfand. ==Henkilökohtainen elämä== Grištšuk oli aiemmin naimisissa ukrainalaisen suurmestarin Natalja Žukovan kanssa. Grištšuk on osallistunut shakin ohella myös pokeriturnauksiinhttp://www.pocketfritz.com/newsprint.asp?newsid=3886Grishuk takes sole lead in baku chess.com. Sittemmin hän avioitui Jekaterina Lagnon kanssa. Pariskunnalla on neljä lasta. ==Esimerkkipeli== Seuraavassa pelissä Grištšuk voittaa Jevgeni Barejevin vain seitsemässätoista siirrossa. 1.e4 e6 2. 4 d5 3.e5 c5 4.c3 Rc6 5.Rf3 Rh6 6.Ld3 cxd4 7.Lxh6 gxh6 8.cxd4 Ld7 9.Rc3 Db6 10.Lb5 Tg8 11.O-O Rxe5 12.Rxe5 Lxb5 13.Dh5 Tg7 14.Tfe1 Td8 15.Rxb5 Dxb5 16.Rxf7 Txf7 17.Txe6+ 1-0 musta luovutti Peli olisi voinut jatkua esimerkiksi seuraavalla tavalla: 17...Le7 18.Txe7+ Kxe7 19.Te1+ Kd6 20.Dxf7 Dd7 21.Df6+ Kc7 22.Te7 voittaen kuningattaren tornista. ==Lähteet== ==Aiheesta muualla== * * Luokka:Venäläiset shakinpelaajat Luokka:Shakin suurmestarit Luokka:Shakin Venäjän-mestarit Luokka:Vuonna 1983 syntyneet Luokka:Elävät henkilöt
Shanica Knowles

Shanica Channell Knowles (s. 17. marraskuuta 1990 Miami, Florida, Yhdysvallat) on yhdysvaltalainen laulaja ja näyttelijä, joka tunnetaan rooleistaan Disney Channelin sarjassa Hannah Montana sekä elokuvassa Jump in!. Myöhemmin Knowles on vieraillut muun muassa sarjoissa Melissa ja Joey ja Lähiöunelmia. Hän on laulaja Beyoncén serkku. ==Filmografia== Vuosi Nimi Rooli Huomioita 2005–2006 Unfabulous Vanessa/Cheerleader #2 3 jaksoa 2006–2010 Hannah Montana Amber Addison 15 jaksoa 2007 Jump in! Shauna Keaton Super Sweet 16: The Movie Sierra 2011 Harry's Law Shonda jakso: ”Bangers in the House” Awkward Michelle 3 jaksoa Melissa ja Joey Sandra jakso: ”Breaking Up Is Hard to Do” 2012 Sassy Pants Amber 2013 Lähiöunelmia Amantha jakso: ”Body Talk” Luokka:Yhdysvaltalaiset näyttelijät Luokka:Yhdysvaltalaiset televisionäyttelijät Luokka:Vuonna 1990 syntyneet Luokka:Elävät henkilöt
Karnaisten tietunneli

Karnaisten tietunneli on 2 230 metrin pituinen tunneli Lohjan Karnaisissa, Helsingin ja Turun välisellä valtatie 1:llä. Tunneli avattiin tammikuussa 2009 ja se on Suomen toiseksi pisin tietunneli. Kalliota tunnelitöissä louhittiin noin 630 000 kuutiometriä. Tunnelin urakoi Skanska Tekra Oy, jonka lisäksi rakentamisessa oli mukana slovakialainen Skanska BS. Lohja–Muurla- moottoritieosuudelle rakennettiin kuusi muutakin tietunnelia, joiden yhteenlaskettu pituus on 5,2 kilometriä. Näin tunnelit muodostavat yli 10 prosenttia hankkeen kokonaispituudesta. Tunnelit ovat kaksoistunneleita, joissa vastakkaiset ajosuunnat ovat erotettu toisistaan. Tunnelit on numeroitu järjestyksessä Turun suunnasta lukien ja rinnakkaisilla tunneleilla on tunnuskirjaimet T (Turkuun) ja H (Helsinkiin) ajosuunnan mukaisesti. Tunnelin piti avautua marraskuussa 2008, mutta sen turvallisuusjärjestelmien testaukset venyttivät avaamisen aikataulua. Lopulta tunneli saatiin avattua liikenteelle 28. tammikuuta 2009, joskin turvallisuusjärjestelmien testaamisen takia tie jouduttiin sulkemaan vielä muutamina viikonloppuina seuraavan kevään aikana. Karnaisten tunneli oli Suomen pisin tietunneli vuoteen 2016 asti, jolloin Tampereen rantatunneli avattiin. == Onnettomuudet == Huhtikuussa 2010 Turkua kohti ajanut henkilöauto törmäsi tunnelin suuaukolla olleeseen kiveen. Onnettomuudessa vältyttiin henkilövahingoilta, mutta Turkuun päin johtava tunneli suljettiin hetkellisesti kokonaan. Vuoden 2013 juhannuksena tunneliin oli päässyt jalankulkija, joka kuitenkin saatiin vahingoitta turvaan. Joulukuussa 2016 kiviainesta kuljettaneen yhdistelmärekan taka-akselin renkaat syttyivät tuleen tunnelin Helsinkiin päin kulkevalla puolella. Palon johdosta tie oli tuntien ajan suljettuna. Henkilövahingoilta vältyttiin, mutta rekan perävaunu tuhoutui korjauskelvottomaksi. ==Lähteet== ==Aiheesta muualla== Luokka:Suomen tieliikennetunnelit Luokka:Lohjan rakennukset ja rakennelmat Luokka:Valtatie 1
William J. Mann

William J. Mann (s. Connecticut) on yhdysvaltalainen kirjailija, toimittaja ja elokuvahistorioitsija. Mann asuu Provincetownissa Massachusettssissa. Salanimellä Geoffrey Huntington hän on julkaissut nuorten kauhufantasiaa. Hänen teoksiaan ovat mm. Yönsiiven velhot (2003), Demoninoita (2004) ja Verikuu (2014). == Aiheesta muualla == * Mari Viertola: Yönsiiven velhot. Turun sanomat 6.5.2003. * Vesa Sisättö: Yönsiiven velhot. Helsingin Sanomat 6.6.2003. Luokka:Yhdysvaltalaiset lasten- ja nuortenkirjailijat Luokka:Yhdysvaltalaiset toimittajat Luokka:Taidehistorioitsijat Luokka:Syntymävuosi puuttuu Luokka:Elävät henkilöt
United States House Committee on Armed Services

United States House Committee on Armed Services, tavallisemmin House Armed Services Committee, on Yhdysvaltain edustajahuoneen komitea. Se vastaa Yhdysvaltain puolustusministeriön ja Yhdysvaltain armeijan rahoituksesta ja sen valvonnasta sekä osasta Yhdysvaltain energiaministeriöstä. ==Aiheesta muualla== *House Armed Services Committee Luokka:Yhdysvaltain asevoimat Luokka:Yhdysvaltain politiikka
Rožaje

Rožaje on kaupunki ja kunta Montenegron itäosassa, Bosnian rajalla. Vuoden 2003 väestönlaskennassa kunnan väkiluvuksi saatiin 22 693 asukasta, sen kaupunkikeskuksessa heistä asui 9 121.Citypopulation.de Kunnan asukkaista 82 % oli tuolloin etnisiä bosniakkeja. Rožaje tarjoaa matkailijoille talviurheilumahdollisuuksia sekä luontokohteita. Historiallisina nähtävyyksinä mainitaan Illyrian aikainen asutus, Kurtagican moskeija ja Ruzican kirkko.Visit Montenegro == Lähteet == Rozaje
Sara Simeoni

Sara Simeoni (s. 19. huhtikuuta 1953) on italialainen uransa päättänyt korkeushyppääjä. Hän voitti kesäolympialaisissa kerran kultaa (Moskova 1980) ja kahdesti hopeaa (Montréal 1976, Los Angeles 1984). Simeoni ylitti vuonna 1978 kaikkien aikojen toisena naiskorkeushyppääjänä kahden metrin rajan tehdessään maailmanennätystuloksen 201 cm. Hän piti maailmanennätystä hallussaan vuoteen 1982 saakka; Italian-ennätyksenä hänen suorituksensa pysyi aina vuoteen 2007, jolloin Antonietta Di Martino rikkoi sen hyppäämällä ensin 202, sitten 203 cm. Parhaana vuonnaan 1978 Simeoni voitti Euroopan mestaruuden Prahan EM-kilpailuissa. Hän kukisti aiemmin maailmanennätystä hallussaan pitäneen Rosemarie Ackermannin, joka hyppäsi kierähdystyylillä. Simeoni käytti uudempaa floppaustyyliä, joka noihin aikoihin alkoi syrjäyttää kierähdystä vallitsevana korkeushyppytyylinä. Simeoni sai ulkoratojen EM-pronssia Roomassa 1974 ja vielä Ateenassa 1982. Sisäratojen Euroopan-mestaruuden hän voitti neljä kertaa vuosien 1977–1981 aikana. ==Lähteet== * * Sara Simeoni Olympialaisissa Luokka:Italialaiset korkeushyppääjät Luokka:Italialaiset olympiavoittajat Luokka:Vuonna 1953 syntyneet Luokka:Elävät henkilöt
Rosemarie Ackermann

Rosemarie Ackermann (o.s. Witschas, s. 4. huhtikuuta 1952) on Itä-Saksaa edustanut korkeushyppääjä.Kamper, s. 3 Ackermann oli ensimmäinen kaksi metriä hypännyt nainen (Länsi-Berliinissä 26. elokuuta 1977). Maailmanennätys hänellä oli hallussaan vuodesta 1974 kunnes Sara Simeoni rikkoi sen vuonna 1978.Butler, s. 542 Ackermann voitti Euroopan-mestaruuden 1974 maailmanennätystuloksella 195 cm.Siukonen & Ahola, s. 123 Ura huipentui olympiakultaan Montréalissa 1976 tuloksella 193 cm.Wallechinsky, s. 155–156 Lisäksi hän saavutti EM-hopeaa Prahassa 1978 (tulos 199 cm)Siukonen & Ahola, s. 138 sekä sijoittui olympialaisissa seitsemänneksi Münchenissä 1972 (185 cm)Wallechinsky, s. 155 ja neljänneksi Moskovassa 1980 (191 cm).Wallechinsky, s. 156 Sisäratojen EM-kilpailuissa hän voitti kultaa Göteborgissa 1974 tuloksella 190 cm, Katowicessa 1975 tuloksella 192 cm ja Münchenissä 1976 tuloksella 192 cm.EAA, s. 150–152 == Lähteet == * * * * * === Viitteet === Luokka:Itäsaksalaiset korkeushyppääjät Luokka:Itäsaksalaiset olympiavoittajat Luokka:Vuonna 1952 syntyneet Luokka:Elävät henkilöt
From Toijala with Love

__NOTOC__ From Toijala with Love on suomalaismuusikko Kari Peitsamon ensimmäinen live-albumi. Se julkaistiin 9. tammikuuta 2008. Levy sisältää Peitsamon 50-vuotisjuhlakonsertin, joka taltioitiin elokuussa 2007 Toijalan Kellariteatterissa. == Kappaleet == === CD 1 === # Intro # Remu Gave Me a Jacket # Danny Go Home # Iso P ja timmit kissat # Peer Günt ei saa lopettaa # Termiitti blues # Vedestä nousee kasvi # Aurinko # Kuu # Mekaaninen susi # Missä puisto loppuu # Setä Ben ja hänen lentävät syntetisaattorinsa # Vi ska spela rock === CD 2 === # Intro # Viiala # Missisippi voodoo mies # Acoustic Epiphone Revenge Man # Jesus Gave Me a Gold Record # Oliivinvihreä Dodge Dart -75 # Jaana S. / Birthday # Hello, Kottarainen # Kari vanhana # The Devil Bought Me a 16 Feet Long Yacht with a Golden Helm # Ankkuli # Lennon elää # Kauppaopiston naiset / Summertime Blues Luokka:Vuoden 2008 konserttitallenteet Luokka:Kari Peitsamon albumit
United States Space & Rocket Center

United States Space & Rocket Center (usein myös U.S. Space and Rocket Center) yhdysvaltalainen yhdysvaltalaista avaruustoimintaa esittelevä museo Sen perustamista esitti ensimmäisenä Wernher von Braun toimiessaan johtajana Marshall Space Flight Centerissä. Space & Rocket Center sijaitseekin MSFC:n yhteydessä Huntsvillessä Alabamamassa. Se perustettiin 1970, kun Yhdysvaltain armeija lahjoitti sille maa-alueen Redstone Arsenalista. Museossa on esitteillä yli 1 500 raketti- ja avaruustekniikan esinettä. ==Merkittäviä näyttelykappaleita== * Saturn V-kantoraketti * Skylab-simulaattori * A-12 Oxcart * Pathfinder-avaruussukkulasimulaattori * Centaur G-Prime ylävaihe * Apollo 16-komentomoduuli "Casper" Museossa järjestetään lukuisia väliaikaisia näyttelyitä ja siellä on erilaisia huvipuistomaisia laitteita, kuten Space Shot ja G-Force Accelerator sekä yksi alkuperäisistä Imax-elokuvateattereista, "Spacedome". right|300px|thumb|United States Space & Rocket Center esitteillä olevia raketteja. Vasemmalta: Saturn IB, V1-ohjus, Jupiter IRBM, Juno II, Redstone, Mercury-Redstone ja Jupiter-C. ==Davidson Center for Space Exploration== Museoon rakennetussa uudessa Davidson Center for Space Explorationissa on esitteillä aito Saturn V -raketti. == Aiheesta muualla == * Official website Luokka:Nasa Luokka:Yhdysvaltain museot Luokka:Alabaman rakennukset ja rakennelmat
Implikaatio

Implikaatio on kaksipaikkainen looginen konnektiivi, joka voidaan lukea ”jos…niin”. Implikaatio koostuu etujäsenestä ja takajäsenestä, joista edellinen implikoi eli ”sisältää” tai ”edellyttää” jälkimmäisen. Logiikassa puhutaan yleensä materiaalisesta implikaatiosta, joka on totuusarvoltaan tosi, kun sen etujäsen on totuusarvoltaan epätosi tai takajäsen tosi. Sama voidaan ilmaista myös niin, että implikaatio on epätosi ainoastaan siinä tilanteessa, että sen etujäsen on tosi samalla kun sen takajäsen on epätosi – ”todesta ei seuraa epätosi”. Ekvivalenssista implikaatio eroaa siten, että ekvivalenssi (”jos ja vain jos…niin”) on tosi vain silloin, kun lauseet ovat joko molemmat tosia tai molemmat epätosia, implikaatio myös silloin, jos etujäsen (ehto) on epätosi mutta takajäsen tosi. Tiukka implikaatio eroaa materiaalisesta siten, että siinä implikaatioon on liitetty välttämättömyys. Jos lauseiden P ja Q välillä vallitsee tiukka implikaatio, käytetään myös sanontoja, että P on riittävä ehto Q:lle ja Q taas välttämätön ehto P:lle. Luokka:Logiikka
Zamfara

Zamfara on Nigerian 36 osavaltiosta seitsemänneksi suurin sekä pinta-alaltaan että asukasluvultaan. Se sijaitsee maan luoteisosassa. Zamfaran pinta-ala on 39 762 neliökilometriä. Vuonna 2006 Zamfarassa oli 3 259 846 asukasta. Zamfaran pääkaupunki on Gusau. Šaria sai lainvoiman Zamfarassa tammikuussa 2000, ensimmäisenä Nigerian osavaltioista. Zamfara on maanviljelysaluetta, jonka tärkeimpiä tuotteita ovat hirssi, maissi, riisi, maapähkinät, puuvilla, tupakka ja pavut. Lyijymyrkytys tappoi yli sata lasta osavaltiossa maalis- kesäkuussa 2010. Neljän kylän asukkaat alkoivat sairastella työskenneltyään laittomissa kultakaivoksissa. Alueilla on suuria lyijykeskittymiä. == Lähteet == Luokka:Nigerian osavaltiot
Lähde autoiluretkelle suureen etelän kanjoniin

Lähde autoiluretkelle suureen etelän kanjoniin – Kaikkien aikojen parhaat on suomalaismuusikko Kari Peitsamon toistaiseksi kattavin kokoelmalevy. Se julkaistiin vuonna 2003. __notoc__ == Kappaleet == === CD1 === # "Kauppaopiston naiset" # "Uskon Beatleksiin" # "Jaana S." (säv. Larry Williams) # "Lähde autoiluretkelle suureen etelän kanjoniin" # "Country-hai" # "Miss universum" # "Stop, shake, honey, go" # "Termiitti blues" # "Sanghaista Siuroon" # "Sunnuntai" # "Lähde länteen" (säv. Kari Peitsamo & Harri Siirtola, sov. Kari Peitsamo, Harri Siirtola & Yrjö Majamaa) # "Vedestä nousee kasvi" # "Pallo" # "Setä Ben ja hänen lentävät syntetisaattorinsa: Minut lukittiin vahingossa galleriaan" # "Mekaaninen susi" # "Blup, blump, molskis" (säv. san. & sov. Kari Peitsamo & Heikki Peitsamo) # "Kiinalaisten kiitosjuhla" # "Kultakuoriainen" # "Rokkibändi yllättää" # "Napatanssija" # "Kari vanhana" # "Let´s boogie" # "Ravistele sitä kunnolla" (sov. Kari Peitsamo, Simopekka Savisaari & Paavo Salo) # "Näinkö se käy" # "Hesan telkkariin" # "Koottava lasinen muurahaispesä" # "Eno" # "Oliivinvihreä Dodge Dart vm. -75" (sov. Kari Peitsamo, Kimmo Pekari & Paavo Salo) # "Kun tukka lähtee" (sov. Kari Peitsamo, Simopekka Savisaari & Paavo Salo) # "Kuu" # "Lato" # "Perseitä, perseitä, perseitä" # "Ota iisisti" # "Aurinko" # "Nuorena tansseihin" # "Kuolleiden kaupunki" # "Pieni iloinen koira" # "Takaisin Ivaloon" # "On pakko vatkaa" # "Kirjoitan modernia runoa" === CD 2 === # "Lennon elää" (Aku Ankkuli) (säv. Simo Koivunen, sov. Aku Ankkuli) # "Balladi Keith Richardsista" # "Elämää laineilla" # "Tekokuu" # "Nuo kolme" # "Crawling king snake ballad blues" # "Pakko päästä Helsinkiin" (sov.Kari Peitsamo, Kimmo Pekari & Paavo Salo) # "Vi skall spela rock" # "Att vara indian" # "Please say no to whiskey" # "Elämää avaruusaluksella" # "3-päinen ystävä" # "Täytyy mennä Viikiin" # "Postikortti" # "Mystiikkaa" # "Puinen koira" # "Voima" # "Positiivinen ponteva" # "Koira" # "Rockin´ Ol´ Galway" (säv. san. & sov. Jim Pembroke) # "Puoliksi palanut pikkusikari" # "Natural boogie" # "Älä usko rock´n´rolliin" (säv. san. & sov. Kari Peitsamo & Brono Starr) # "Liityn SKP:hen" # "Taistelu on alkanut" # "On uuden vasemmiston aika" # "Ämy 25 v." (Retkibanaani feat. Kari Peitsamo) (sov. Retkibanaani) # "Lootus" Kaikki sävellykset, sanoitukset ja sovitukset Kari Peitsamo, ellei toisin mainita. Luokka:Vuoden 2003 kokoelma-albumit Luokka:Kari Peitsamon kokoelma-albumit
Calmando Qual

Calmando Qual (カルマンド クヴァール) on japanilainen vuonna 2001 aloittanut visual kei- yhtye. Heidät tunnetaan Japanissa myös nimellä Twisted Clock. ==Lähteet== *http://jame-world.com/us/artists-overview-318-calmando-qual.html ==Aiheesta muualla== *yhtyeen kotisivut *MySpace Luokka:Japanilaiset yhtyeet
S-IV

S-IV oli Saturn I -kantoraketin toisen vaihe. Siihen perustuvaa S-IVB -vaihetta käytettiin Saturn IB ja Saturn V raketeissa. ==Tekniset ominaisuudet== *Korkeus: 12,19 m *Halkaisija: 5,49 m *Moottori: 6 kpl RL-10 *Työntövoima: 400 kN *Ajoaine: LH2 / LOX *Ajoaika: n. 410 s ==Aiheesta muualla== * Luokka:Rakettivaiheet
Phill Lewis

Phill Lewis (s. 4. syyskuuta 1968) on yhdysvaltalainen näyttelijä. Hänen tunnetuimpia roolisuorituksiaan on Herra Marion Moseby, tiukka ja ankara hotellin johtaja sarjoissa Zackin ja Codyn viiden tähden elämää ja Viiden tähden merielämää. Lewis on myös vieraillut yhdessä Frendit-jaksossa. Hänellä oli sieppaajan rooli elokuvassa Sisäinen sankari ja rooli elokuvassa I Spy. Lewis oli myös mukana 2006 ja 2007 vuoden Disney Channel Gamesissa. Luokka:Yhdysvaltalaiset näyttelijät Luokka:Vuonna 1968 syntyneet Luokka:Elävät henkilöt
Ares V

Ares V (aiemmin Cargo Launch Vehicle tai CaLV) oli alkuvaiheessaan keskeytettyyn Nasan Project Constellation -ohjelmaan kuulunut rahdin kuljettamiseen kehitteillä ollut kantoraketti. Pian ohjelman keskeyttämisen jälkeen lanseerattu Space Launch System on pääpiirteissään jatkumoa Ares V:lle. == Suunnitelma == Ares V -rakettia voidaan käyttää muun muassa tulevien moduulien nostoon ISS-avaruusasemalle. Sitä käytetään Altair-kuualuksen ja kiertoradalta poistumiseen tarvittavan EDS-rakettivaiheen laukaisuun Maan kiertoradalle. Kiertoradalla Ares I -raketilla laukaistu Orion-miehistökapseli telakoituu Altairiin. == Aiheesta muualla == * NASAn Ares V sivusto * A Visual History of Project Constellation * Can we power future Mars missions? Luokka:Kantoraketit Luokka:Project Constellation Luokka:Rakettivaiheet
Vuelta a Castilla y León

pienoiskuva|Vuonna 2009 voittoa juhli yhdysvaltalainen Levi Leipheimer.Vuelta a Castilla y León on maantiepyöräilyn etappikilpailu, joka käydään Espanjassa, Kastilia ja Leónin itsehallintoalueella. Se järjestettiin aiemmin yleensä maaliskuun lopulla tai huhtikuussa, vuodesta 2021 heinäkuussa. Kilpailu järjestettiin ensimmäisen kerran vuonna 1985 ja se on kuulunut UCI Europe Tour -sarjaan vuodesta 2005 lähtien. Kilpailun kategorialuokitus on 2.1. Vuonna 2021 kilpailu järjestettiin poikkeuksellisesti yksipäiväisenä. Vuelta a Castilla y Leónin on voittanut moni kuuluisa pyöräilijä, kuten Miguel Indurain, Ángel Casero, Aleksandr Vinokurov ja Alberto Contador. == Voittajat == * 1985 Jesús Blanco Villar * 1986 Alfonso Gutiérrez * 1987 Alfonso Gutiérrez * 1988 Raimund Dietzen * 1989 Federico Echave * 1990 Ei järjestetty * 1991 José Rodríguez García * 1992 Asiat Saitov * 1993 Miguel Indurain * 1994 Melchor Mauri * 1995 Santiago Blanco * 1996 Andrea Peron * 1997 Ángel Casero * 1998 Aitor Garmendia * 1999 Leonardo Piepoli * 2000 Francisco Mancebo * 2001 Marcos Serrano * 2002 Juan Miguel Mercado * 2003 Francisco Mancebo * 2004 Koldo Gil * 2005 Carlos García Quesada * 2006 Aleksandr Vinokurov * 2007 Alberto Contador * 2008 Alberto Contador * 2009 Levi Leipheimer * 2010 Alberto Contador * 2011 Xavier Tondó * 2012 Javier Moreno * 2013 Rubén Plaza * 2014 David Belda * 2015 Pierre Rolland * 2016 Alejandro Valverde * 2017 Jonathan Hivert * 2018 Rubén Plaza * 2019 Davide Cimolai * 2020 Ei järjestetty * 2021 Matis Louvel * 2022 Simon Yates * 2023 Eduardo Sepúlveda == Lähteet == *Tulokset Memoire du Cyclisme -tietokannassa *Tulokset Cycling Archives -sivustolla *Top3 Pro Cycling Stats -sivustolla == Aiheesta muualla == *Virallinen sivusto Luokka:Pyöräilykilpailut Espanjassa Luokka:Kastilia ja León
Trossingen

Trossingen on kaupunki Etelä-Saksassa Baden-Württembergin osavaltiossa. Kesäkuun 2022 lopussa siellä oli 17 409 asukasta. Kaupunki tunnetaan ja musiikki- ja korkeakoulukaupunkina. Siellä toimii valtiollinen musiikkikorkeakoulu ja perinteisiä soitinvalmistajia, kuten Hohner, Christian Messner & Co. sekä Württ. Harmonikafabrik Ch. WEISS. == Ystävyyskaupungit == Trossingenilla on kolme ystävyyskaupunkia: * Cluses, Ranska * Beaverton, Yhdysvallat * Windhoek, Namibia == Lähteet == == Aiheesta muualla == *Kaupungin verkkosivut Luokka:Baden-Württembergin kunnat Luokka:Saksan kaupungit